แนวโน้มดัชนีเช้าปรับตัวลงตามตลาดตปท.
นักวิเคราะห์ฯคาดตลาดหุ้นไทยเช้านี้น่าจะปรับตัวลงตามตลาดต่างประเทศให้แนวรับ 1,015-1,020  จุด แนวต้าน 1,030  จุด
22 ก.ย. 2554

นักวิเคราะห์ฯคาดตลาดหุ้นไทยเช้านี้น่าจะปรับตัวลงตามตลาดต่างประเทศให้แนวรับ 1,015-1,020  จุด แนวต้าน 1,030  จุด          นายอภิชาติ ผู้บรรเจิดกุล นักวิเคราะห์หลักทรัพย์ สำนักวิจัย บล.ทิสโก้ กล่าวว่า ตลาดหุ้นไทยเช้านี้น่าจะปรับตัวลงตามตลาดต่างประเทศ แม้เฟดจะมีการประกาศใช้มาตรการกระตุ้นเศรษฐกิจ Operation Twist ออกมา แต่ตลาดหุ้นทั่วโลกกลับไม่ขานรับ เนื่องจากเป็นเรื่องที่คาดการณ์กันไว้อยู่แล้ว และที่สำคัญนักลงทุนให้ความสนใจเรื่องที่เฟดปรับลดมุมมองเศรษฐกิจสหรัฐฯลง และมองว่ายังมีความเสี่ยงสูงในภาคการเงินมากกว่า           ประกอบกับทางไอเอ็มเอฟก็ได้ปรับลดคาดการณ์การขยายตัวของเศรษฐกิจสหรัฐในปีนี้และปีหน้าลงอีก ยิ่งสร้างความกดดันให้กับนักลงทุน ขณะที่วิกฤตหนี้ในยุโรปปัญหาก็ยังไม่จบ          ด้านปัจจัยภายในประเทศ เรื่องมาตรการกระตุ้นเศรษฐกิจต่างๆของภาครัฐฯก็ยังไม่มีความชัดเจน ทำให้นักลงทุนขาดความเชื่อมั่น  พร้อมให้แนวรับ 1,015-1,020 จุด แนวต้าน 1,030 จุด